**PACIENTA PIEKRIŠANA VAIROGDZIEDZERA BIOPSIJAI**

Vārds, uzvārds \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Personas kods \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Medicīniskās manipulācijas, tai skaitā vairogdziedzera biopsijas, tiek veikta pēc medicīniskām indikācijām un parasti norit bez sarežģījumiem. Tajā pat laikā svarīgi apzināties, ka manipulācija ietver sevī vairākus riska faktorus, no nelieliem līdz nopietniem.

**REAKCIJA UZ MEDIKAMENTIEM, ANESTĒZIJU UN CITĀM VIELĀM**

Negaidītas alerģiskas un citas reakcijas iespējamas uz jebkuru medikamentu vai narkozes līdzekli. Lai samazinātu potenciālos riskus, svarīgi informēt savu ārstu par jebkuru reakciju, kas Jums ir bijusi lietojot medikamentus vai citas vielas. Būtiski ir informēt ārstus par to, kādus medikamentus Jūs lietojat pēdējo sešu mēnešu laikā, tajā skaitā pārtikas piedevas, narkotikas u.c.

**ASIŅOŠANA**

Mērena asiņošana no skartajiem asinsvadiem notiek jebkuras invazīvas manipulācijas laikā. Tā parasti apstājas pati, komprimējot manipulācijas vietu. Atsevišķos gadījumos var izveidoties hematoma, kuras likvidēšanai var būt nepieciešamas invazīvas manipulācijas.

**INFEKCIJA**

Infekcija ir organisma inficēšanās ar baktērijām vai citiem mikroorganismiem, kas var notikt veicot jebkuru ādas griezienu vai punkciju. Manipulācijas laikā tiek ievēroti aseptikas un antiseptikas principi. Parasti sadzīšanas process noris bez sarežģījumiem, tomēr retos gadījumos var notikt brūces inficēšanās un, var būt nepieciešamas ķirurģiskas manipulācijas vai antibakteriāla terapija, lai likvidētu infekcijas sekas.

**CITI RISKI UN ĀRSTĒŠANAS IESPĒJAS**

Nav iespējams iekļaut sarakstā visus medicīniskās manipulācijas riskus. Lai arī Jūs izvēlējāties šo diagnostikas metodi, Jums bija iespēja izvēlēties citu metodi, iegūt informāciju par jebkuru Jums interesējošu jautājumu, kā arī izvēlēties citu ārstu.

**ASPIRĀCIJAS BIOPSIJA** (cistas, veidojuma izmeklēšanai)

**Izmeklējuma gaita:** Ādu biopsijas veikšanas vietā apstrādā ar dezinficējošu līdzekli (Cutasept), anestezē ar sol. Lidocaini 2%. USG kontrolē veic cistas vai veidojuma punkciju (punkcijas adatas ievadīšanu cistas / veidojuma zonā), aspirē (atsūc) saturu no cistas, veidojuma. Lai iegūtā informācija būtu precīzāka, šūnas jāņem no vairākām mezgla vietām vai vairākiem mezgliem, tādēļ šādas punkcijas jāatkārto līdz 5 reizēm. Biopsijas materiālu nosūta uz laboratoriju citoloģiskai izmeklēšanai. Punkcijas vietai uzliek sterilu pārsēju.

☝ **Informējam: ja veicot vairogdziedzera aspirācijas biopsiju, neizdodas iegūt pietiekoši informatīvu citoloģisko materiālu tālāko analīžu veikšanai, tad punkciju būs nepieciešams veikt atkārtoti. Par veikto manipulāciju nauda netiek atgriezta.**

**Izmeklējumus nedrīkst veikt (kontrindikācijas):**

* Ja ir lokāls ādas bojājums, ādas infekcija paredzamajā punkcijas zonā.
* Ja ilgstoši tiek lietoti asinis šķīdinoši preparāti (aspirīns, varfarīns u.tml) – relatīva kontrindikācija, **brīdiniet ārstu!**
* Ja noris grūtniecība – relatīva kontrindikācija - biopsiju var veikt ja klīniskais ieguvums pārsniedz iespējamos riskus, **brīdiniet ārstu!**

☝ Ar vislielāko atbildību es esmu sniedzis ziņas ārstam par savu veselības stāvokli.

Ārstējošais ārsts ir pārrunājis ar mani manipulācijas norises gaitu, atbildējis uz jautājumiem par man interesējošām manipulācijas detaļām un iespējamiem sarežģījumiem. Pilnībā apzinoties visu iepriekš minēto, es atļauju ārstējošajam ārstam Dr. Arturam Balodim un viņa izvēlētiem palīgiem veikt man vairogdziedzera biopsiju USG kontrolē.

Es saprotu, ka manipulācijas laikā var rasties neparedzēti apstākļi un situācijas, kas varētu prasīt ārstēšanas plāna izmaiņas, papildus metožu pielietošanu, lai sasniegtu iespējami labāku rezultātu, tādēļ pilnvaroju ārstu un viņa izvēlētos palīgus to veikt.

***Pacienta:*** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_ (vārds, uzvārds) (paraksts)

***Datums:***\_\_\_\_\_\_\_\_\_\_\_\_ ***Laiks:***\_\_\_\_\_\_\_\_\_\_\_\_\_\_\_\_

***Ārsta - speciālista:*** \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ ***Datums:***\_\_\_\_\_\_\_\_\_\_\_\_\_

(vārds, uzvārds) (paraksts)